
Vă înaintăm, alăturat, raportul asupra proiectului de Lege privind scutirea de taxe pentru expedierea unor publicaţii destinate diasporei româneşti, cu care comisia noastră a fost sesizată în fond cu adresa Biroului Permanent nr.467 din 18 noiembrie 1999.

RAPORT

asupra proiectului de Lege privind scutirea de taxe pentru expedierea unor publicaţii destinate diasporei româneşti

In urma examinării proiectului de Lege privind scutirea de taxe pentru expedierea unor publicaţii destinate diasporei româneşti, în şedinţa din 08 decembrie 1999, Comisia a hotărât ca acesta să fie supus spre dezbatere şi adoptare în forma adoptată de Senat.
In cursul dezbaterii în comisie, următorul amendament nu a fost acceptat:

	Nr.

crt.
	Articolul

(textul iniţial)
	Amendamentul propus (autorul)

Text adoptat de comisie
	Motivare

	1.
	Art.1. alin.1.

“Expedierea în străinătate de cărţi, publicaţii periodice şi alte asemenea tipărituri, de către organizaţii guvernamentale şi neguvernamentale de importanţă naţională, cu caracter nelucrativ, persoanelor fizice aparţinând comunităţilor româneşti, ca şi asociaţiilor non-profit funcţionând în cadrul acestor comunităţi este scutită de taxele de expediere, în măsura în care sunt puse la dispoziţia acestora cu titlu gratuit”.
	Se completează textul articolului cu scopul extinderii scutirilor de taxe:

“Expedierea în străinătate de cărţi, albume, publicaţii periodice şi alte asemenea tipărituri, şi diverse rechizite de către organizaţii guvernamentale şi neguvernamentale de importanţă naţională, cu caracter nelucrativ, persoanelor fizice aparţinând comunităţilor româneşti, ca şi asociaţiilor non-profit funcţionând în cadrul acestor comunităţi este scutită de taxele de expediere, în măsura în care sunt puse la dispoziţia acestora cu titlu gratuit”.

- Dl. Deputat Petru Bejinariu – Grup Parlamentar PDSR
	Textul iniţial este acoperitor şi nu este necesară completarea acestuia.


Prezentul proiect de Lege face parte din categoria legilor ordinare.

	Ioan Botescu

VICEPREŞEDINTE


	Petre Partal 

SECRETAR

